text: Dreng opereret i forkert side
  22 november 2012 kl. 08.44
  En overlæge på Sydvestjysk Sygehus i Esbjerg kom i fredags til at operere en dreng i den forkerte side for vandbrok. Derfor måtte patienten, Oliver Dalholm, i går morges atter under kniven, denne gang for at blive opereret i den rigtige side.
  Det skriver dagbladet JydskeVestkysten.
  Drengens mor, Laila Dalholm, har bedt Patientklagenævnet tage sagen op.
  ? De har lavet noget, som han slet ikke behøvede. Alle operationer er forbundet med en risiko, og Oliver har været igennem to, hvoraf han slet ikke behøvede den ene, siger Laila Dalholm til JydskeVestkysten.
  Administrerende direktør på Sydvestjysk Sygehus Bjarne Normark beklager fejlen.
  - Der er sket mere end én brist. Der er mere end én, der har taget fejl, forklarer han.
  Sygehuset vil nu gennemgå sine procedurer for at undgå lignende fejl.
  